**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**311/2018. (XI.22.) Kt. számú**

**határozata**

**Green House büfével kapcsolatos kérelem**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában kapott felhatalmazás alapján az alábbi határozatot hozza:

1. Nem támogatja Kabai Lászlóné által benyújtott kérelmet tekintettel arra a tényre, hogy a Green house büfé elhelyezését biztosító 2843 hrsz-ú közterület megnevezésű Hétvezér utca telekmegosztása, valamint elidegenítése a vonatkozó hatályos jogszabályi rendelkezések alapján nem lehetséges, ezáltal a büfé alatti terület önálló helyrajzi számmal és házszámmal történő ellátása nem valósulhat meg.
2. Megállapítja továbbá, hogy a közterülethasználatra vonatkozó bérleti szerződés megkötésére átruházott hatáskörben a polgármester jogosult.
3. Felkéri a polgármestert, a döntésről tájékoztassa a kérelem benyújtóját, Kabai Lászlónét.

**Határidő**: azonnal **Felelős**: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**